Efter en lang vinter i moderens pung, er Aalborg Zoos kængurunge nu begyndt at udforske verden udenfor.

Foråret er godt på vej og for mange af dyrene i Aalborg Zoo betyder det gode vejr masser af nye muligheder. Hos Aalborg Zoos kænguruer nyder en enkelt beboer ekstra godt at forårets komme. Zoos kænguruer tilhører den art, der hedder Vestlig Grå Kæmpekænguru, og hos disse blev der d. 8.december 2011 født en lille unge, som har tilbragt det meste af vinteren, trygt og godt i sin moders pung. Nu er foråret på vej og dermed skal verden udenfor til at udforskes, så ungen ses nu ofte springe rundt i kænguruernes anlæg.